# Nick Calathes

Nicholas William “Nick” Calathes (nascut el 7 de febrer de 1989 a Casselberry, Florida) és un jugador de bàsquet greco-nord-americà. La temporada 2022-23 va signar pel Fenerbahçe turc, després de rescindir l'any de contracte que li quedava al FC Barcelona.
Amb una alçada 1,98 metres, juga en la posició de base i destaca per la seva visió de joc i assistències. És germà de Pat Calathes.

## Trajectòria esportiva
### Universitat

Va jugar durant dues temporades amb els Gators de la Universitat de Florida, amb els quals va fer una mitjana de 16,2 punts, 6,3 assistències i 5,3 rebots per partit. Va ser titular indiscutible des del seu primer partit universitari, liderant als Gators en anotació (13,3 punts per partit), i batent els rècords universitaris d'un novençà en punts (552), assistències (221) i mitjana d'assistències (6,1). Va ser triat co-novell de l'any de la Southeastern Conference. Va aconseguir el primer triple-doble de la història de la universitat al març de 2008 contra els Creighton, aconseguint 11 punts, 13 rebots i 11 assistències.
En la seva segona temporada va liderar de nou al seu equip en anotació (17,8 punts per partit), a més de fer-ho en assistències (6,4) i robatoris de pilota (68), sent inclòs en el millor quintet de la conferència. Va aconseguir el segon triple-doble de la seva carrera contra els Geòrgia Bulldogs, amb 20 punts, 13 rebots i 10 assistències. Al final de la temporada es va declarar elegible pel draft de l'NBA.

### Professional

Va ser triat en la quaranta-cinquena posició del Draft de l'NBA de 2009 perlsMinnesota Timberwolves, que van traspassar els seus drets als Dallas Mavericks a canvi d'una segona ronda del draft de 2010 i diners. No obstant això, al maig de 2009 va fitxar pel Panathinaikos de l'lliga grega per 3 temporades a canvi de 2,1 milions d'euros per cadascuna d'elles.
El 22 de juliol de 2013, els Dallas Mavericks van traspassar els drets de draft de Calathes als Memphis Grizzlies a canvi d'una elecció de segona ronda del draft de 2016. El 20 d'agost de 2013, Calathes va signar de manera oficial amb els Grizzlies.
El juliol de 2015, Calathes va signar un contracte per jugar amb el Panathinaikos BC, per tres anys i 7 milions de dòlars.
El juliol de 2020 el FC Barcelona va anunciar el fitxatge de Calathes per tres temporades. En la seva primera temporada va arribar amb el Barça a la final de l'Eurolliga (derrota contra l'Efes Pilsen), i va guanyar contra el Reial Madrid la Copa del Rei i la seva primera Lliga ACB amb els blaugrana.

## Palmarès
### Panathinaikos

* Eurolliga: (2011)
* 6 Lliga grega: (2010, 2011, 2017, 2018, 2019, 2020)
* 4 Copa grega: (2012, 2016, 2017, 2019)

### Lokomotiv Kuban

* EuroCup: (2013)

### FC Barcelona

* Copa del Rei: (2021, 2022)
* Lliga ACB: (2020-21)

### Distincions personals

* Rookie de l'any de la SEC (2008).
* Millor quintet de la SEC (2009).
* 4 vegades All-Star Grec (2011, 2018, 2019, 2020)
* Millor quintet de l'A1 Ethniki (2017, 2018, 2019)
* MVP de l'A1 Ethniki (2017, 2018, 2019)
* MVP de la final de la Copa de Grècia (2019)
* Millor Defensor de l'A1 Ethniki (2016, 2017, 2018)
* Millor Quintet de l'Eurolliga (2018, 2019)
* Eurolliga MVP del Mes: (Novembre 2017, Març 2019)

## Referències

* ↑ «Nick Calathes deja el Barça y firma por el Fenerbahçe para la 22/23» (en castellà), 23-08-2022. [Consulta: 23 agost 2022].
* ↑ statsheet.com Nick Calathes Stats - Florida Gators - College Basketball Arxivat 2009-02-04 a Wayback Machine., consultat el juliol de 2009
* 1 2 NBA.com DRAFT 2009 Prospects - Nick Calathes Arxivat 2012-02-11 a Wayback Machine., consultat el juliol de 2009
* ↑ ESPN.com Creighton Bluejays vs. Florida Gators - Box Score - March 21, 2008, consultat el juliol de 2009
* ↑ ESPN.com Georgia Bulldogs vs. Florida Gators - Box Score - January 28, 2009, consultat el juliol de 2009
* ↑ bleacherreport.com Nick Calathes Declacres for NBA Draft Without an Agent, consultat el juliol de 2009
* ↑ nbadraft.net 2009 NBA Draft, consultat el juliol de 2009
* ↑ usatoday.com Wolves trade Calathes to Dallas, consultat el juliol de 2009
* ↑ gainesville.com Calathes to play in Greece Arxivat 2012-02-22 a Wayback Machine., consultat el juliol de 2009
* ↑ Grizzlies aquire [sic] rights to Nick Calathes
* ↑ «Grizzlies sign Nick Calathes». NBA.com. Turner Sports Interactive, Inc., 20-08-2013. [Consulta: 20 agost 2013].
* ↑ Sportando.com Panathinaikos announces Nick Calathes until 2018 Arxivat 2015-07-18 a Wayback Machine., consultat el julio de 2015
* ↑ kiaenzona.com Nick Calathes, nuevo timón para el Barça. Así lo ha anunciado el club culé, consultat el juliol de 2020 Arxivat 2020-07-09 a Wayback Machine.
* ↑ «El Barça es proclama campió de lliga amb un nou bany al Madrid i un Mirotic descomunal (92-73)». 324.cat, 16-06-2021 [Consulta: 16 juny 2021].

## Enllaços externs

* Estadístiques de Calathes a l'NCAA
* Vídeos de Calathes a Youtube.com